Maroela Media se Top 20 liedjies van 2016Refentse (Foto: Refentse, Facebook) Lianie May & Jay se liedjie, “Da’vat hy” het vanjaar uitgestaan. Die musiekvideo is tot dusver meer as 400 000 keer op YouTube gekyk en het ook op verskeie radiostasies se Top 20-trefferparades verskyn. Dit was ook ŉ baie goeie jaar vir kunstenaars wat pas die musiekbedryf betree het. Een daarvan is Refentse: hy is verseker kunstenaar van die jaar. Die ander nuwe kunstenaar wat uitgestaan het, was Georic Lomas. Karen Zoid se “Waar was jy”, ŉ lied wat geskryf is ter viering van Huisgenoot se 100ste bestaansjaar, was nóg ŉ hoogtepunt vanjaar. Daar was ook verskeie Engelse kunstenaars wat vanjaar met groot sukses die Afrikaanse mark betree het, waaronder Arno Carstens wat sy eerste Afrikaanse album vrygestel het. Sy lied, “Ontwaak” is ŉ hoogtepunt op die album en was ook op verskeie top 20’s gewees. Hier is vanjaar se Top 20 liedjies op die Maroela Media Afrikaanse Top 20. 1. Lianie May & Jay – “Da’ vat hy” 2. Len Muller & Joshua na die Reën – “Vir die een wat geval het” 3. Georic Lomas – “Bazaruto” 4. Charlize Berg – “Braaf” 5. Refentse – “Sonvanger” 6. Nagligte – “Ongelooflik” 7. Karen Zoid – “Waar was jy?” 8. Len Muller – “Ek glo” 9. Joshua na die Reën – “Die wêreld binne my” 10. Elvis Blue – “Langs jou” 11. Franja du Plessis – “Stad van verlange” 12. Arno Carstens – “Ontwaak” 13. Bok van Blerk – “Modder en Bloed” 14. Kurt Darren – “Ek wens vir jou” 15. Liza Bronner – “Verlief op die idee van my” 16. Burgerd Botha – “As jy weet dis liefde” 17. Touch of Class – “Ek steek my hand op” 18. Vaughan Gardiner – “Bou aan liefde” 19. Jo Black – “Skepe” 20. Martin Bester – “Wat weet ek tog?”